**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz:* Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu;
* Ministru kabineta 2015.gada 3.novembra sēdē (prot. Nr.57 58.§, 8. un 10.punkts) doto uzdevumu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2015.gada 2.decembrī ar rīkojumu Nr.759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” (turpmāk – Rīcības plāns) ir noteicis veicamo pasākumu kopumu un to izpildes termiņus.Saskaņā ar Rīcības plāna 2.4.pasākuma 3.punktā ietverto A variantu, kas atbalstīts Ministru kabineta 2015.gada 3.novembra sēdē (prot. Nr.57 58.§ 10.punkts), un pamatojoties uz Ministru kabineta 2016.gada 12.janvāra rīkojumu Nr.22 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, sabiedrības vajadzībām tika atsavināts nekustamais īpašums „Bundulīši” Muceniekos, Ropažu novadā, kas sastāvēja no zemes gabala ar kadastra apzīmējumu 8084 006 0093, kura platība ir 0,3447 ha, un dzīvojamās mājas jaunbūves, kadastra apzīmējums 8084 006 0093 001, kas nebija nodota ekspluatācijā.Ministru kabinets ar 2016.gada 28.janvāra rīkojumu Nr.44 „Par finansējuma piešķiršanu Iekšlietu ministrijai nekustamā īpašuma „Bundulīši” un patvēruma meklētāju izmitināšanas centra „Mucenieki” ēku un katlu mājas pārbūvei” piešķīra Iekšlietu ministrijai 4 132 183 *euro*, tai skaitā 2016.gadā 3 118 499 *euro* un likumprojekta „Par valsts budžetu 2017.gadam” sagatavošanas un izskatīšanas procesā paredzēts finansējums 2017.gadā 1 013 684 *euro* apmērā nekustamā īpašuma „Bundulīši” Muceniekos, Ropažu novadā un patvēruma meklētāju izmitināšanas centra (turpmāk – PMIC) „Mucenieki” ēku un katlu mājas pārbūvei.Lai pielāgotu nekustamo īpašumu „Bundulīši” patvēruma meklētāju izmitināšanai un veiktu PMIC „Mucenieki” ēku un katlu mājas pārbūvi, Nodrošinājuma valsts aģentūra (turpmāk – aģentūra) atbilstoši Publisko iepirkumu likumam organizēja iepirkuma procedūru (iepirkuma identifikācijas numurs IeM NVA 2015/1550), kā rezultātā 2016.gada 2.februārī aģentūra noslēdza būvdarbu līgumu Nr.IeM NVA 2016/4-Būv par PMIC „Mucenieki” papildus divu ēku un katlumājas pārbūvi ar Sabiedrību ar ierobežotu atbildību „SKONTO BŪVE”, un 2016.gada 3.februārī aģentūra noslēdza būvdarbu līgumu Nr.IeM NVA 2016/6-Būv ar Sabiedrību ar ierobežotu atbildību „ARČERS” par nekustamā īpašuma „Bundulīši” Mucenieki, Ropažu novads pārbūvi. Saskaņā ar 2016.gada 3.februārī noslēgto būvdarbu līgumu Nr.IeM NVA 2016/6-Būv šobrīd ir izstrādāts un saskaņots būvprojekts nekustamā īpašuma „Bundulīši” pārbūvei, un ir uzsākti būvdarbi.Projektēšanas nosacījumu izpildes laikā no Ropažu novada Sabiedrības ar ierobežotu atbildību „CIEMATS” 2016.gada 22.martā tika saņemti tehniskie noteikumi Nr.2.3.1./51, kuru 2016.gada 7.aprīļa papildinājumā ir noteikts, ka ir nepieciešams palielināt notekūdeņu attīrīšanas iekārtu jaudu no 125m3/dnn uz 250m3/dnn. Ropažu novada Sabiedrība ar ierobežotu atbildību „CIEMATS” izstrādāja notekūdeņu attīrīšanas iekārtu modernizācijas projektu, taču 1998.gadā izbūvēja tikai pusi no šajā projektā paredzētā apjoma, kā arī netika uzstādīts pietiekams elektroģeneratoru skaits, lai nodrošinātu notekūdeņu attīrīšanas iekārtu darbību elektrības atslēguma gadījumā. Pašreiz notekūdeņu attīrīšanas iekārtas strādā ar maksimālo noslodzi, jo ir palielinājies attīrāmo notekūdeņu daudzums no ražošanas uzņēmumiem, kas atrodas Muceniekos. Vides aizsardzības un reģionālas attīstības ministrija 2016.gada 19.augusta vēstulē Nr.4.3-2/18-1e/6227 „Par sadzīves notekūdeņu attīrīšanas sistēmu Ropažu novada Muceniekos” Iekšlietu ministrijai norādīja, ka Vides aizsardzības un reģionālās attīstības ministrijas rīcībā nav pieejams finansējums Ropažu novada Mucenieku notekūdeņu attīrīšanas iekārtu jaudas palielināšanai, kā arī līdzekļus tam nevar piešķirt no Eiropas Savienības fondu 2014.-2020.gada plānošanas perioda darbības programmas „Izaugsme un nodarbinātība” 5.3.1.specifiskā atbalsta mērķa „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas”. Ministru kabineta 2015.gada 29.septembra sēdē (prot. Nr.51 60.§ 7.punkts) norādīts, ka tiks izteikts aicinājums pašvaldībām aktīvi iesaistīties bēgļu un personu ar alternatīvo statusu izmitināšanu nodrošināšanā, turklāt Rīcības plāns paredz patvēruma meklētāju jautājuma risināšanā iesaistīt arī pašvaldības un kompensēt tām finanšu līdzekļu izdevumus, kas saistīti ar patvēruma meklētāju izmitināšanu. Ņemot vērā, ka notekūdeņu attīrīšanas iekārtas pašreiz Muceniekos strādā ar maksimālu noslodzi un, palielinoties iedzīvotāju skaitam, nebūs iespējams nodrošināt notekūdeņu pieņemšanu un attīrīšanu, ir nepieciešams izbūvēt papildu notekūdeņu attīrīšanas bloku. Saskaņā ar aģentūras veiktajiem aprēķiniem ir nepieciešams papildu finansējums Mucenieku notekūdeņu attīrīšanas iekārtu pārbūvei 204 574 *euro* apmērā.Sākotnēji, izstrādājot telpu programmu, visa dzīvojamās mājas jaunbūve „Bundulīši” bija paredzēta tikai PMIC vajadzībām, bet 2016.gada 3.februārī Ropažu novada pašvaldības pārstāvji uzstāja uz nepieciešamību ēkā izveidot arī multifunkcionālu centru „Mucenieki” (turpmāk – MFC) Mucenieku iedzīvotājiem. Līdz ar to sākotnēji plānoto telpu, komunikāciju un inženiertīklu izvietojumu bija nepieciešams mainīt, proti, pagrabstāvā papildus plānotajām tehniskajām telpām MFC vajadzībām nācās izprojektēt arī veļas mazgātavu, veļas žāvētavu un sporta zāli. Nekustamā īpašuma „Bundulīši” gruntsgabalā ir ļoti augsts gruntsūdens līmenis, bet ēkā nav izbūvēta horizontālā hidroizolācija, līdz ar to pagrabstāvā esošās telpas pastāvīgi bojāsies (paaugstināts mitruma līmenis, pelējuma sēnīte, virsmas apdares atdalīšanās u.c. defekti). Tā kā ēkas pagrabstāvā papildus tehniskajām telpām atradīsies arī telpas MFC vajadzībām, ir jāpaaugstina telpu iekšējās apdares standarts, kā arī lai novērstu telpu iekšējās virsmas apdares pastāvīgu bojāšanos, ir nepieciešams ēkā izbūvēt horizontālo hidroizolāciju ar injekcijas metodi.Ņemot vērā, ka dzīvojamās mājas jaunbūvē „Bundulīši” tiks izveidots MFC, ēkā ir jāmaina ieeju izvietojums. Ieeju izvietojuma maiņas dēļ, kā arī lai atbilstoši Aizsargjoslu likuma 22.panta otrās daļas 1.punkta „b” apakšpunktam nodrošinātu 5 m ekspluatācijas aizsargjoslu, ir nepieciešams pārbūvēt nekustamā īpašuma „Bundulīši” teritorijā esošo gāzesvadu. Sabiedrība ar ierobežotu atbildību „ARČERS” ir iesniegusi finanšu piedāvājumu par papildu nepieciešamo finansējumu neparedzēto darbu (gāzesvada pārbūve un horizontālās hidroizolācijas izbūve ar injekcijas metodi ) veikšanai 138 222 *euro* apmērā.Tā kā iepriekš uzskaitīto apstākļu dēļ būtiski pieaug būvniecības izmaksas, ir nepieciešams papildu finansējums būvdarbu būvuzraudzībai 48 121 *euro* apmērā.Ņemot vērā, kaminētos papildu būvdarbus un izdevumus iepriekš nevarēja paredzēt, bet tie ir nepieciešami, lai varētu veikt nekustamā īpašuma „Bundulīši” pārbūvi un īstenot Rīcības plāna 2.4.pasākuma 3.punktā ietverto A variantu, kas atbalstīts arī Ministru kabineta 2015.gada 3.novembra sēdē (prot. Nr.57 58.§ 10.punkts), ir nepieciešams piešķirt papildu finansējumu. Saskaņā ar Ministru kabineta 2015.gada 3.novembra sēdē (prot. Nr.57 58.§, 8.punkts) nolemto jautājumu par papildu nepieciešamo finansējumu, ko iespējams noteikt Rīcības plāna izpildes gaitā (saskaņā ar Rīcības plāna pielikumā norādīto valsts budžeta finansējumu no valsts budžeta programmas 02.00.00 „Līdzekļi neparedzētiem gadījumiem”), izskatīt Ministru kabinetā 2016. un 2017.gada laikā, ministrijām normatīvajos aktos noteiktajā kārtībā sagatavojot pamatotus pieprasījumus atbilstoši faktiskajiem izdevumiem no budžeta resora „74.Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 „Līdzekļi neparedzētiem gadījumiem”. Rīkojuma projekts paredz, lai segtu izdevumus, kas saistīti ar būvdarbu izpildi, Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Iekšlietu ministrijai (Nodrošinājuma valsts aģentūrai) 2016.gadā 378 620 *euro*.Vienlaikus, lai segtu izdevumus, kas saistīti ar būvdarbu izpildi 2017.gadā, nepieciešams papildu finansējums 12 297 *euro* apmērā gala norēķinu veikšanai par būvuzraudzību.Ievērojot, ka likumprojekts „Par valsts budžetu 2017.gadam” un likumprojekts „Par vidēja termiņa budžeta ietvaru 2017., 2018. un 2019.gadam” saskaņā ar 2016.gada 13.oktobra Ministru kabineta sēdē nolemto tiek iesniegts Saeimā, Iekšlietu ministrijai būtu 2017.gadā jāsagatavo un jāvirza atsevišķs Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””. Lai mazinātu administratīvo slogu un, ievērojot, ka papildu izdevumu apmērs jau ir zināms 2016.gadā, Iekšlietu ministrija sagatavos un iesniegs Finanšu ministrijā attiecīgus priekšlikumus likumprojekta „Par valsts budžetu 2017.gadam” un likumprojekta „Par vidēja termiņa budžeta ietvaru 2017., 2018. un 2019.gadam” izskatīšanai Saeimā otrajā lasījumā, paredzot 2017.gadā samazināt valsts budžeta 74.resora „Gadskārtējā valsts budžeta izpildes procesā pārdalāmais finansējums” programmā 02.00.00 „Līdzekļi neparedzētiem gadījumiem” plānotos resursus izdevumu segšanai un izdevumus par 12 297 *euro* un palielināt resursus izdevumu segšanai un izdevumus Iekšlietu ministrijas budžeta apakšprogrammā 40.02.00 „Nekustamais īpašums un centralizētais iepirkums” par 12 297 *euro*. Rīkojuma projektam pievienots attiecīgs Ministru kabineta sēdes protokollēmuma projekts. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |  |
| --- | --- |
|  | **III. Tiesību akta projekta ietekme uz valsts budžetu un pašvaldību budžetiem** |
|   |  |   | Turpmākie trīs gadi (*euro*) |
| **Rādītāji** |  | **2016.gads** | **2017.gads** | **2018.gads** | **2019.gads** |
| Saskaņā ar valsts budžetu kārtējam gadam | 1.Izmaiņas kārtējā gadā, salīdzinot ar budžetu kārtējam gadam1 | 2.Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 |  | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 |
| 2.      Budžeta izdevumi: | 0 | 3 497 119 |  378 620 | 12 297 | 0 | 0 |
| 2.1.valsts pamatbudžets | 0 | 3 497 119 |  378 620 | 12 297 | 0 | 0 |
| 2.2.valsts speciālais budžets | 0 |  | 0 | 0 | 0 | 0 |
| 2.3.pašvaldību budžets | 0 |  | 0 | 0 | 0 | 0 |
| 3.      Finansiālā ietekme: | 0 | -3 497 119 | - 378 620 | - 12 297 | 0 | 0 |
| 3.1.valsts pamatbudžets | 0 | -3 497 119 | - 378 620 | - 12 297 | 0 | 0 |
| 3.2. speciālais budžets | 0 |  | 0 | 0 | 0 | 0 |
| 3.3.pašvaldību budžets | 0 |  | 0 | 0 | 0 | 0 |
| 4.      Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi) | X | 3 497 119 | 378 620 | 0 | 0 | 0 |
| 5.      Precizēta finansiālā ietekme: | X | 0 | 0 | - 12 297 | 0 | 0 |
| 5.1.valsts pamatbudžets | 0 | 0 | - 12 297 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3.pašvaldību budžets | 0 | 0 | 0 | 0 | 0 |
| 6.      Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | Iekšlietu ministrijai nepieciešamie papildu finanšu līdzekļi – kopā 390 917 *euro* (ar PVN), no tā:2016.gadā – budžeta programma 99.00.00 „Līdzekļu neparedzētiem gadījumiem izlietojums” (Nodrošinājuma valsts aģentūra)EKK 5250 „Kapitālais remonts un rekonstrukcija” – 378 620 *euro*.2017.gadā – budžeta apakšprogramma 40.02.00 „Nekustamais īpašums un centralizētais iepirkums” (Nodrošinājuma valsts aģentūra)EKK 5250 „Kapitālais remonts un rekonstrukcija” – 12 297 *euro*.Ministru kabinets ar 2016.gada 28.janvāra rīkojumu Nr.44 „Par finansējuma piešķiršanu Iekšlietu ministrijai nekustamā īpašuma „Bundulīši” un patvēruma meklētāju izmitināšanas centra „Mucenieki” ēku un katlu mājas pārbūvei” piešķīra Iekšlietu ministrijai 4 132 183 *euro*, tai skaitā 2016.gadā 3 118 499 *euro* un likumprojekta „Par valsts budžetu 2017.gadam” sagatavošanas un izskatīšanas procesā paredzēts finansējums 1 013 684 *euro* apmērā nekustamā īpašuma „Bundulīši” Muceniekos, Ropažu novadā un patvēruma meklētāju izmitināšanas centra „Mucenieki” ēku un katlu mājas pārbūvei.Papildus nepieciešamo darbu veikšanai nekustamā īpašuma „Bundulīši” pārbūvei kopējās izmaksas ir **390 917 *euro***(ar PVN) apmērā, tai skaitā: * Mucenieku notekūdeņu attīrīšanas iekārtu pārbūvei 204 574 *euro* apmērā,
* gāzesvada pārbūvei un horizontālās hidroizolācijas izbūvei ar injekcijas metodi 138 222 *euro* apmērā,
* būvdarbu būvuzraudzībai 48 121 *euro* apmērā.
 |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7.      Cita informācija |  | 1 Saskaņā ar Ministru kabineta 2016. gada 28. janvāra rīkojumu Nr. 44 „Par finansējuma piešķiršanu Iekšlietu ministrijai nekustamā īpašuma „Bundulīši” un patvēruma meklētāju izmitināšanas centra „Mucenieki” ēku un katlu mājas pārbūvei”.Papildu nepieciešamais finansējums šiem mērķiem 2016.gadā tiks pieprasīts no valsts budžeta programmas 02.00.00 „Līdzekļi neparedzētiem gadījumiem”, 2017.gadā – likumprojekta „Par valsts budžetu 2017.gadam” sagatavošanas procesā uz izskatīšanu Saeimā 2.lasījumā tiks iesniegts priekšlikums par attiecīgu finansējuma palielinājumu Iekšlietu ministrijas budžeta apakšprogrammā 40.02.00 „Nekustamais īpašums un centralizētais iepirkums”. |
|  |  |
|  | VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītāsinstitūcijas  |  | Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  |  | Projekts šo jomu neskar. |
| 3. | Cita informācija |  | Nav. |

Anotācijas II, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza: Valsts sekretāre Ilze Pētersone–Godmane

17.10.2016. 15:20

1850

J.Ungurs, 67829061

Janis.Ungurs@agentura.iem.gov.lv

G.Avotiņš, 67219136

Gatis.Avotiņš@agentura.iem.gov.lv